
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-00887/2013-04
09.05.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 09.05.2014. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19][bookmark: OLE_LINK27][bookmark: OLE_LINK28][bookmark: OLE_LINK23][bookmark: OLE_LINK24]Утврђује се да УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ са седиштем у Зорана Ђинђића 2, НОВИ САД, ПИБ: 100237441, Матични број: 08067074,  испуњава прописане стандарде за акредитацију студијског програма  Основне академске студије - ИСТОРИЈА у оквиру поља друштвено-хуманистичких наука и то за 70 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ са седиштем у Зорана Ђинђића 2, НОВИ САД, је дана 26.4.2013. године поднела захтев за акредитацију студијског програма  Основне академске студије - ИСТОРИЈА у оквиру поља друштвено-хуманистичких наука под бројем 612-00-00887/2013-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ и предлог одлуке, достављени су Комисији за акредитацију и проверу квалитета.
[bookmark: OLE_LINK4][bookmark: OLE_LINK3]Студијски програм Основне академске студије ИСТОРИЈА траје 4 године (8 семестара) и има 240 ЕСПБ, што је у складу са Законом о високом образовању. Назив дипломе Дипломирани историчар, који је наведен у Уводној табели, у складу је са листом звања коју је утврдио Национални савет. 
	Студијски програм је прихваћен на седници Сената Универзитета у Новом Саду одржаној 28.03.2013. године.

Основни квантитативни подаци о програму су:
1. Број студената који се уписује на прву годину: 70
1. Просечан број часова активне наставе недељно по години: 
1. година: 	12.00 + 11.00 +  0.00( +  0.00) = 23.00, 30.00
2. година: 	15.00 + 13.00 +  0.00( +  0.00) = 28.00, 30.00
3. година: 	14.48 + 10.24 +  0.00( +  0.00) = 24.71, 30.00
4. година:  	12.00 + 10.00 +  0.00( +  0.00) = 22.00, 30.00
1. Расподела предмета по типовима
АО  12.50%,  ТМ  16.25%,  НС  36.25%,  СА  35.00%
1. Проценат изборности на програму: 35%
1. Број наставника на студијском програму: 49
1. Број наставника са пуним радним временом: 49
1. Број сарадника на студијском програму: 31
1. Број сарадника са пуним радним временом: 31
1. Просечно оптерећење наставника на програму:  5,14
1. Просечно оптерећење сарадника на програму:  7,39
1. Проценат наставе коју држе наставници са пуним радним временом: 100%
1. Број библиотечких јединица релевантних за студијски програм: 116
1. Укупна бруто површина за извођење наставе: 13892,71м2 што за укупно 5479 студената износи 2,54м2 простора по студенту)

	Сврха студијског програма јасно је дефинисана и усклађена је са сврхом и задацима Факултета. Основне студије историје оспособљавају студенте за извођење наставе у основним и средњим школама, као и за рад у институцијама науке (рад на факултетту или институту) и културе у области историјских дисциплина, рад у музеју, архиву, библиотеци.
	Циљ студијског програма је усмерен на  стицање знања у оквиру савременог образовања које ће студентима омогућити обављање стручних послова на конструктиван и професионалан начин. Циљеви студијског програма се односе на развијање одговарајућих компетенција, стицање академских знања, развој личних способности, усвајање потребних практичних вештина, као и њихову примену у различитим друштвеним областима и васпитно-образовним делатностима. 
	Концепт студијског програма, његова сврха и структура, усклађени су са задацима и циљевима Факултета. 
	Установа је јасно формулисала и навела опште и предметно специфичне компетенције дипломираних историчара. Наведена су и очекивана знања, вештине и способности које студент треба да поседује након завршетка студијског програма, као што су: рад са историјским изворима, примена знања и способности у пракси (на пример, у школи или раду у институцијама науке и културе). Студенти се оспособљавају и за популаризацију и развој историјске науке и даље усавршавању у струци. 
	Структура курикулума обухвата распоред предмета по семестрима, статус и тип предмета,  фонд часова активне наставе (предавања, вежбе, студијско истраживачки рад и додатни облици наставе) и ЕСПБ бодове. Структура студијског програма основних академских студија Историја обухвата укупно 40 обавезних предмета и 16 изборних блокова са укупно 135 предмета. 
	Подаци о сваком предмету доступни су јавности на интернет страници Факултета. Опис предмета садржи назив, тип предмета, годину и семестар студија, број ЕСПБ бодова, име наставника, циљ курса са очекиваним исходима учења, знањима и компетенцијама, садржај предмета, препоручену релевантну обавезну и допунску литературу, методе извођења наставе, начин провере знања (предиспитне и испитне обавезе).
	Структура студијског програма има правилно заступљене различите групе предмета: академско-општеобразовни 30 ЕСПБ (12,50%), теоријско-методолошки предмети 39 ЕСПБ (16,25%), научно-стручни 87 ЕСПБ (36,25%) и стручно-апликативни 84 ЕСПБ (35%).
	Полазишта концепције студијског програма основних академских студија Историје су релевантне друштвене промене и академски трендови у сфери високошколског образовања. Студијски програм нуди студентима темељна научна и стручна сазнања из области историјских наука, а по својој концепцији, садржају и предметима упоредив је сличним програмима на факултетима у Грацу, Софији и Љубљани (ЕУ). 
	На прву годину студија планиран је упис 70 студената, а тај број предложен је на основну процене о друштвеним потребама за занимањима, као и у складу с расположивим просторним и кадровским могућностима високошколске Установе.
	На студијски програм Основних академских студија Историја уписују се студенти након завршеног четворогодишњег средњег образовања, уз положен пријемни испит, на основу места на ранг листи и у оквиру одобрене уписне квоте. Ранг листа се образује на основу успеха у претходном школовању и резултата пријемног испита. Врста и начин провере знања, које се проверева на пријемном испоиту одговара природи студијског програма Историја (ОАС). Релевантне информације о упису објављују се у конкурсу, а програм пријемног испита, преко сајта Факултета, доступан јавности.
	Студент савладава студијски програм полагањем испита, чиме стиче одређени број ЕСПБ бодова, у складу са студијским програмом. Сваки предмет има одређени број ЕСПБ бодова који се утврђује на основу радног оптерећења студента у савладавању одређеног предмета и применом јединствене методологије високошколске установе за све студијске програме. Успешност студената у савласдавању одређеног предмета континуирано се прати током наставе и изражава се поенима. Максимални број поена које студент може да оствари на предмету је 100. 
	Студент стиче поене на предмету кроз рад у настави и испуњавањем предиспитних обавеза (присуство на предавањима, семинарски радови, практична настава, колоквијуми, сценарио за наставни час...) и полагањем испита. Минималан број поена које студент може да стекне испуњавањем предиспитних обавеза током наставе је 30, а максимални 70. Начин стицања и број поена за предвиђене активности у оквиру књиге предмета  преко сајта Установе доступни су студентима. 
	Сваки предмет из студијског програма има јасан и, у оквиру књиге предмета објављен начин стицања поена за сваку предвиђену активност у оквиру предиспитних или испитних обавеза. 
	У извођењу студијског програма ангажовано је 49 наставника (9 редовних професора, 12 ванредних професора, 19 доцената, 8 виших наставника вештина и 1 наставник вештина), сви запослени са пуним радним временом у Установи. Просечно оптерећење наставника на студијском програму је 5,14 часова недељно. Ниједан наставник нема оптерећење веће од 12 часова недељно.
	У извођењу студијског програма ангажован је и 31 сарадник (18 асистената, један сарадник у настави, један виши лектор и 11 лектора), сви запослени у установи са пуним радним временом. Просечно оптерећење сарадника на студијском програму је 7,39 часова недељно.
	Установа је доставила потпуну документацију за све наставнике. Увидом у документацију и на основу референци наставника може се констатовати да квалификације наставног особља одговарају њиховим задужењима. Сви подаци су доступни јавности на Интернет страници Факултета. 
	Филозофски факултет Универзитета у Новом Саду поседује зграду површине 12.892,71m², у оквиру које је за реализацију наставе Установа обезбедила: 2 амфитеатра, 29 учионица, 11 вежбаоница, 2 компјутерске лабораторије, 3 лабораторије, 4 радионице, 12 просторија за библиотечки фонд, 13 читаоница и 3 сале. Простор са којим Установа располаже довољан је за реализацију наставе и у складу је са потребама образовног процеса и за укупан број од 5479 студената обезбеђено 2,54 м2 по студенту.
	Установа је обезбедила 110 кабинета за 351 наставника  и сарадника, укупне површине 1510,80 m². Поред тога, Установа располаже са 6 лабораторија за рад наставног особља, 13 наставничких библиотека  и са 3 просторије за различите намене. За рад ненаставног особља обезбеђени су простори за студентску службу, секретаријат (11 просторија), просторије за студентски парламент, клуб и кантину. Обезбеђене просторије одговарају прописаним нормама за несметан рад како наставног, тако и ненаставног особља на Факултету. 
	Из приложене документације види се да Филозофски факултет поседује адекватну и савремену техничку, лабораторијску и другу специфичну опрему која обезбеђује квалитетно извођење наставе на свим студијским програмима. На Филозофском факултету постоји библиотека која броји 550.000 публикација и друге грађе из области друштвено-хуманистичких наука: 260.000 књига и 300.000 свезака периодике. Из многобројног библиотечког фонда Установа је обезбедила 116 библиотечких јединица релевантних за реализацију студијског програма. Сви обавезни предмети су покривени литературом (књигама, збиркама, практикумима.., која се налазе у библиотеци или их има у продаји). 
	Савет Факултета је 2007. године усвојио Правилник о стандардима и поступцима обезбеђења квалитета и самовредновања, као и Смернице стратегије обезбеђивања квалитета рада Филозофског факултета. Факултет је именовао Комисију за обезбеђење квлитета која броји 26 чланова, међу којима су и два студента.
	У циљу спровођења утврђене стратегије Факултет организује студентску евалуацију наставног процеса и оцену квалитета рада наставника. Евалуација се спроводи два пута годишње. Такође се обавља и евалуација органа управљања и ненаставне подршке. Комисија за квалитет прати успешност студената и студирања,  континуирано анализира податке и предлаже нове активности.
[bookmark: _GoBack]     
Kомисија за акредитацију и проверу квалитета, утврдила је да високошколска установа УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ  за студијски програм  Основне академске студије - ИСТОРИЈА  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
 
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ са седиштем у Зорана Ђинђића 2, НОВИ САД, ПИБ: 100237441, Матични број: 08067074, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма   Основне академске студије - ИСТОРИЈА у оквиру поља друштвено-хуманистичких наука и то за 70 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

